text: Hvis toget larmer: Få tilskud fra støjpulje
  08 juli 2013 kl. 10.50
  Banedanmark har en pulje på 15 mio. kr., som boligejere, der er belastede af støj fra jernbanen mellem f.eks. Lunderskov og Padborg, kan søge om tilskud til støjdæmpning eller lydisolering.
  Ansøgningen skal indsendes senest 30. september, hvis man skal kunne komme i betragtning.
  - Vi har en pulje på 15 mio. kroner til fordeling i 2014, hvor boligejere langs jernbanen frit kan søge om tilskud til lydisolering. Afhængig af omfanget af støj fra banen, vil man kunne modtage støtte på op til ca. 125.000 kr., siger miljøtekniker Lisette Mortensen fra Banedanmark.
  Naboer til jernbanen, der føler sig generet af støj fra forbipasserende tog, har mulighed for få økonomisk tilskud til at lydisolere deres bolig eller etablere udendørs støjskærme.
  Banedanmark har i forskellige omgange siden 1986 givet tilskud til over 9.000 boliger, der var generet af støj fra jernbanen. Dette bliver sidste etape, oplyser Lisette Mortensen.
  - Derfor vil jeg opfordre alle boligejere, der føler sig generede, at tilmelde sig støjpuljen, så man kan komme i betragtning til støttekronerne, der uddeles inden udgangen af 2014. Er man lejer, kan man ikke selv søge tilskud, men må opfordre ejeren af lejeboligen til at søge. Desuden vil det normalt ikke være muligt at modtage nyt tilskud, hvis man tidligere har fået, men det beror i sidste end på en konkret vurdering, siger hun.
  Tilskud bliver i første omgang givet til de boliger, der er hårdest ramte ud fra de støjberegninger, der er foretaget langs jernbanen. Boligejere, der modtager tilskud, vil få gratis assistance til deres lydisoleringsprojekter fra en støjkonsulent.
  Blandt de strækninger, hvor støjbelastningen er størst nævnes Fredericia - Lindholm, Lunderskov-Padborg, Lillebælt-Esbjerg og Snoghøj-Taulov.
  For at få tilskud til støjafskærmning skal boligen være bygget eller have fået byggetilladelse før 1. juli 2007, mens tilskud til lydisolering kan gives til boliger, der er bygget eller har fået byggetilladelse før 1. april 1984. For at komme i betragtning til tilskud skal det gennemsnitlige støjniveau ved boligens facade være mindst 64 dB. For lydisolering gives endvidere tilskud, hvis det maksimale støjniveau overstiger 85 dB, når tog passerer.
  Tilmeldingsblanketten til støjpuljen kan findes på Banedanmarks hjemmeside www.bane.dk.
  Fakta: Støjpuljen
  Lydisolering ved facaden:Facadelarm over 74 dB mellem 69 og 74 dB mellem 64 og 69 dB eller spidsbelastninger på min. 85 dBMax. udgifter i kr. 138.425 115.354 92.283Tilskud (max.beløb i kr.) 90 pct. (op til 124.582) 75 pct. (op til 86.515) 50 pct. (op til 46.141)Støjskærme og anden udendørs støjreduktion: Der ydes 50 % i tilskud.
  
  Fakta: Strækninger, hvor støjbelastningen som udgangspunkt er størst
  KystbanenSamtlige S-banerKøbenhavn H - EsbjergRingsted - RødbyRoskilde - HolbækFredericia - LindholmLunderskov - PadborgSnoghøj - TaulovSvendborgbanen (ind til lige syd for Højby i Odense Kommune)Grenåbanen (Århus Kommune)Langs resten af jernbanelinjerne (Regional- og lokalbaner) i Banedanmarks regi vil boligejeren få et skriftligt tilbud om tilskud til lydisolering, hvis vedkommende udfra støjberegningerne er berettiget.
  
  